Otneill Baartman, Western Hope- krieketspeler wat ook vir SWD speel, gaan einde Mei sy loopbaan by die Vrystaatse Knights voorsit. Volgens Albertus Kennedy, hoof uitvoerende bestuurder van SWD Krieket, is Baartman ŉ snelbouer met baie potensiaal en ’n baie hoë werkverrigting. Sy afwesigheid sal ’n leemte in die SWD-span se boulaanval laat. Baartman het in ’n onlangse driedagwedstryd teen KwaZulu-Natal 14 paaltjies geneem. Baartman het die SA Colts in 2016 verteenwoordig en verdien om op ŉ hoër vlak te speel, sê Kennedy.